
3X3 BASKETBOLA TURNĪRS “ALŪKSNE 2026”
NOLIKUMS

1. LAIKS UN VIETA
1.1. Sacensības norisinās 2026. gada 31. jūlijā;
1.2. Sākuma laiks: U10, U12 – 11.00, U14, U17 – 14.00, vīrieši un sievietes – 17.00;
1.3. Norises vieta: Alūksnes Pilssala.
2. ORGANIZATORI
2.1. Sacensības rīko Alūksnes Sporta centrs sadarbībā ar Alūksnes novada pašvaldība;
2.2. Sacensību tiesāšanu un sekretariāta darbu veic uz konkrētām spēlēm nozīmētie
tiesneši;
2.3. Sacensību galvenais tiesnesis - Krista Ramane (Alūksnes Sporta centra vadītāja. Kontakti saziņai: krista.ramane@aluksne.lv; +371 26431276).
3. MĒRĶIS UN UZDEVUMI
3.1. Sekmēt 3x3 basketbola attīstību Alūksnes novadā;
3.2. Veicināt iedzīvotāju piesaisti veselīgam un aktīvam dzīvesveidam;
3.3. Noskaidrot 3x3 basketbola turnīra spēcīgāko komandu.
4. SACENSĪBU DALĪBNIEKI UN REĢISTRĒŠANĀS
4.1. Sacensībās drīkst piedalīties ikviens 3x3 basketbola interesents;
4.2. 3x3 basketbola turnīrs “Alūksne 2026” tiek organizēts 6 grupās:
4.2.1. U10 (2017. gadā dzimušie un jaunāki);
4.2.2. U12 (2015. gadā dzimušie un jaunāki);
4.2.3. U14 (2013. gadā dzimušie un jaunāki);
4.2.4. U17 (2010. gadā dzimušie un jaunāki);
4.2.5. Vīrieši (sākot no 2009. gada un vecāki);
4.2.6. Sievietes (sākot no 2013. gada un vecākas).
4.3. Komandas sastāvā uz turnīru drīkst pieteikt 4 dalībniekus/-ces (1 rezervē). Sastāvu turnīra laikā nedrīkst mainīt;
4.4. Viens/-a spēlētājs/-a drīkst būt pieteikts/-a tikai vienā komandā.
4.5. Katrs/-a spēlētājs/-a turnīra dienā uzrāda personu apliecinošu dokumentu un ar parakstu apliecina, ka spēlētājs/-a pats atbild par savu veselības stāvokli;

4.6. Spēlētājs/-a ar savu parakstu apliecina, ka nav iebildumu pret personīgo datu (vārds, uzvārds, dzimšanas gads) uzglabāšanu, fotogrāfiju publicēšanu interneta vietnēs un sociālajos tīklos.
5. PIETEIKŠANĀS
5.1. Pieteikšanās līdz 29. jūlija 23.59, rakstot e-pastu: krista.ramane@aluksne.lv vai rakstot/ zvanot: +371 26431276, iekļaujot sekojošu informāciju:
5.1.1. Komandas nosaukums;
5.1.2. Dalībnieku vārds/ uzvārds;
5.1.3. Vecuma grupa.
5.2. PIETEIKŠANĀS TURNĪRA DIENĀ NEBŪS IESPĒJAMA!
6. SACENSĪBU NOTEIKUMI
6.1. Sacensības notiek pēc FIBA 3x3 basketbola noteikumiem. Noteikumi mājaslapā: https://fiba3x3.com/en/rules.html (izņemot - uzbrukuma laiks netiek fiksēts);
6.2. Komandai spēle jāuzsāk trīs spēlētāju sastāvā;
6.3. Nolikumā neatrunātos jautājumus un konfliktsituācijas risina pasākuma galvenais
tiesnesis;
6.4. Starpgadījumu un pārkāpumu gadījumā, organizatori ir tiesīgi pieņemt lēmumu par sankciju piemērošanu pret attiecīgo komandu vai dalībnieku;
6.5. Ja pirms spēles kādam spēlētājam/-ai ir acīm redzama vai jūtama alkohola, narkotisko vai psihotropu vielu klātbūtne spēlētājā izelpā vai uzvedībā, spēles tiesneši, konsultējoties ar galveno tiesnesi, var nepielaist spēlētāju konkrētai spēlei;
6.6. Visas pretenzijas par sacensību norisi, rezultātiem utt. – iesniegt sacensību galvenajam
tiesnesim.
7. SACENSĪBU KĀRTĪBA UN IZSPĒLES SISTĒMA
7.1. Izspēles kārtība tiek noteikta atkarībā no pieteikto komandu skaita;
7.2. Spēles ilgums 10 minūtes vai arī līdz 21 punktam (neizšķirta rezultāta gadījumā, līdz vienas komandas 2 punktu pārsvaram);
7.3. Pēc apakšgrupu spēlēm, 1. – 4. vietas komandas katrā apakšgrupā (A un B grupas) dala
1. - 8. vietu un spēlē ¼ finālus sekojoši: A1 – B4; A2 – B3; A3 – B2; A4 – B1. Pēc tam
½ spēles: A1 – B4 spēles uzvarētājs pret B2 – A3 spēles uzvarētāju; A2 – B3 spēles
uzvarētājs pret A4 – B1 spēles uzvarētāju. Spēle par 3. vietu un tad spēle par 1. vietu.
8. PUNKTU SKAITĪŠANAS SISTĒMA
8.1. Par uzvaru spēlē komanda saņem 2 punktus, zaudētājs – 1 punktu;
8.2. Komanda, kura nav ieradusies uz spēli, saņem tehnisko zaudējumu ar rezultātu 0:21, tabulā 0 punkti;
8.3. Ja divām komandām ir vienāds punktu skaits, tad vietas tiek noteiktas pēc komandu savstarpējo spēļu rezultātiem;

8.4. Ja trīs vai vairāk komandām ir vienāds punktu skaits, tad augstāku vietu izcīna komanda, kura apakšgrupā kopumā ieguvusi vairāk punktus.
9. APBALVOŠANA
9.1. Pirmās, otrās un trešās vietas ieguvēju komandas tiek apbalvotas ar kausu komandai,
medaļām katram/-ai pieteikumā esošam/-i spēlētājam/-ai;
9.2. Tiek apbalvota katras komandas vērtīgākā spēlētāja.
9.3. Turnīrā var tikt pasniegtas arī atbalstītāju sarūpētas balvas, kā arī izspēlēti dažādi
konkursi.
10. MEDICĪNISKĀ PALĪDZĪBA
10.1. Katrs/ -a dalībnieks/-ce ir atbildīgs/-a par sava veselības stāvokļa atbilstību, lai piedalītos sacensībās un to apstiprina ar personīgo parakstu sacensību dienā iesniegtajā komandas pieteikumā;
10.2. Sacensību organizatori nodrošina medicīnas personāla klātbūtni un pirmās palīdzības sniegšanu. Nepieciešamības gadījumā organizatori nodrošina neatliekamās medicīniskās palīdzības izsaukšanu.
11. INFORMĀCIJA PAR TURNĪRU
11.1. Informācija pieejama Alūksnes Sporta centra mājaslapā: www.aluksnessports.lv,
Alūksnes Sporta centrs Facebook kontā un Alūksnes novada pašvaldības kontos.
12. ORGANIZATORISKIE IZDEVUMI
12.1. Turnīra organizatoriskos izdevumus sedz no Alūksnes novada pašvaldības Sporta
pasākumu budžeta.
13. SAZIŅA
13.1. Jautājumu gadījuma sazināties ar organizatoru Kristu Ramani rakstot/zvanot: +371 26431276 vai pa epastu: krista.ramane@aluksne.lv.

Sacensību laikā notiks fotografēšana un filmēšana atbilstoši LR normatīvajiem aktiem. Ierodoties uz sacensībām dalībnieki piekrīt, ka foto un video materiāls var tikt izmantots tālākai apstrādei turnīra gaitas atspoguļošanai plašsaziņas līdzekļos un sociālajos tīklos.

